Bwyd, Cymru Enwi a chychwyn 1 1 Enw’r Rheoliadau hyn yw Rheoliadau Materion Gwledig a’r Amgylchedd (Diwygiadau Amrywiol) (Cymru) 2019. 2 Daw’r Rheoliadau hyn i rym 21 o ddiwrnodau ar ôl y diwrnod y’u gosodir. Diwygio Rheoliadau Difrod Amgylcheddol (Atal ac Adfer) (Cymru) 2009 2 Ar ôl rheoliad 18 o Reoliadau Difrod Amgylcheddol (Atal ac Adfer) (Cymru) 2009 mewnosoder— Adrodd gan awdurdodau gorfodi 18A 1 Pan fo awdurdod gorfodi wedi cyflwyno hysbysiad i weithredwr cyfrifol o dan reoliad 18(1) ar ôl i’r rheoliad hwn ddod i rym, rhaid i’r awdurdod gorfodi hysbysu Gweinidogion Cymru am y difrod amgylcheddol perthnasol cyn gynted ag y bo’n ymarferol bosibl. 2 Rhaid i’r hysbysiad a ddarperir i Weinidogion Cymru o dan baragraff (1) gynnwys yr wybodaeth a ganlyn— a y math o ddifrod amgylcheddol, yn unol â’r categorïau a nodir yn rheoliad 4(1)(a) i (d), b y dyddiad y digwyddodd y difrod amgylcheddol neu y cafodd ei ddarganfod, ac c y gweithgaredd a achosodd y difrod amgylcheddol, yn unol â’r rhestr a nodir yn Atodlen 2, ac eithrio mewn achosion pan fo rheoliad 5(2) yn gymwys. 3 Caiff Gweinidogion Cymru ei gwneud yn ofynnol i awdurdod gorfodi ddarparu unrhyw wybodaeth arall mewn perthynas â’r difrod amgylcheddol y mae’n rhesymol i Weinidogion Cymru ofyn amdani. Diwygio Rheoliadau Wyau a Chywion (Cymru) 2010 3 1 Mae Rheoliadau Wyau a Chywion (Cymru) 2010 wedi eu diwygio fel a ganlyn. 2 Yn rheoliad 3(6)(a), ar ôl “unrhyw ddarpariaeth yn y” mewnosoder “Rheoliad Sengl CMO neu”. 3 Yn Atodlen 1, yn y tabl yn Rhan 1, yn rhes 1— a yn lle’r cofnod yng ngholofn 1 rhodder— Erthygl 116 o’r Rheoliad Sengl CMO i’r graddau y mae’n ymwneud â marchnata wyau deor a chywion ; b yn y cofnod yng ngholofn 2, yn lle “Erthygl 116 o’r Rheoliad Sengl CMO a Rhan C o Atodiad XIV iddo,” rhodder “Rhan C o Atodiad XIV i’r Rheoliad Sengl CMO”. 4 Yn Atodlen 2, Rhan 1— a yn lle pennawd y tabl rhodder— RHAN 1 DARPARIAETHAU’R RHEOLIAD SENGL CMO NEU REOLIAD (EU) 2013 ; b yn y tabl— i yn lle’r pennawd yng ngholofn 1 rhodder— Y ddarpariaeth berthnasol yn Rheoliad (EU) 2013 neu pan nodir hynny, y Rheoliad Sengl CMO ; ii ym mhennawd colofn 2, yn lle “gyda darpariaethau Rheoliad (EU) 2013” rhodder “gyda’r darpariaethau”; iii yn rhes 1, yn lle’r cofnod yng ngholofn 1 rhodder— Erthygl 116 o’r Rheoliad Sengl CMO, i’r graddau y mae’n ymwneud â marchnata wyau . 5 Yn Atodlen 3, yn lle’r cofnod yng ngholofn 2, rhes 3, rhodder— Erthygl 1(3) o Reoliad (EC) Rhif 2160/2003 a phwynt 4 o Ran D o Atodiad II iddo, Erthygl 116 o’r Rheoliad Sengl CMO, Rhan VI o Atodiad VII i Reoliad (EU) 2013 a Rheoliad y Comisiwn (EC) Rhif 589/2008 , i’r graddau y maent yn ymwneud ag wyau Dosbarth B . Diwygio Rheoliadau Cig Dofednod (Cymru) 2011 4 1 Mae Rheoliadau Cig Dofednod (Cymru) 2011 wedi eu diwygio fel a ganlyn. 2 Yn Atodlen 1, yn y tabl yn Rhan 1, yn rhes 1— a yn lle’r cofnod yng ngholofn 1 rhodder— Erthygl 116 o’r Rheoliad CMO Sengl, i’r graddau y mae’r ddarpariaeth honno yn ymwneud â marchnata cig dofednod ; b yn lle’r cofnod yng ngholofn 2 rhodder— Rhan B(I)(2) a (3) a (III)(1) o Atodiad XIV i’r Rheoliad CMO Sengl a Rheoliad y Comisiwn . Lesley Griffiths Gweinidog yr Amgylchedd, Ynni a Materion Gwledig, un o Weinidogion Cymru 28 Hydref 2019